stanford-oval/wikipedia huggingface dataset:
การเสียชีวิตของจิระพงศ์ ธนะพัฒน์
การจับกุมและฆาตกรรม > การฆาตกรรม

เมื่อวันที่ 5 สิงหาคม จากวีดิทัศน์โทรทัศน์วงจรปิดแสดงเหตุการณ์: ประมาณเวลา 13:14 นาฬิกา จิระพงศ์ถูกนำตัวไปยังที่ทำงานของตำรวจชุดเฉพาะกิจยาเสพติด สถานีตำรวจภูธรเมืองนครสวรรค์ หรือรู้จักกันในนาม "ห้องกาแฟ" ตำรวจได้พาจิระพงศ์นั่งลงบนเก้าอี้พร้อมกับใช้ถุงพลาสติกคลุมศีรษะ ธิติสรรค์ทุบท้ายทอยจิระพงศ์ จิระพงศ์พยายามดิ้นสู้ ธิติสรรค์กล่าวว่า "บอกให้อยู่เฉย ๆ ก่อน" ธิติสรรค์ขึ้นไปยืนบนโซฟาด้านหลังจิระพงศ์แล้วกดหัวไว้ ตำรวจ 4 นายช่วยกันจับกดจิระพงศ์ จิระพงศ์ร้องปฏิเสธว่า "ไม่" เวลา 13:16 นาฬิกา มีตำรวจเข้ามาสมทบ ธิติสรรค์กล่าวว่า "รู้ยัง ตอนนี้รู้ยัง เอาไปไว้ที่ไหน" และนำถุงพลาสติกคุมศีรษะด้วย เวลา 13:17 นาฬิกา ธิติสรรค์กล่าวว่า "กูจะให้โอกาสมึง มึงจะบอกดี ๆ มึงรู้ใช่ไหม มึงเอาไปไว้ที่ไหนบอกกูมาดี ๆ มึงเอาไปไว้ที่ไหน บอกมาดี ๆ" จิระพงศ์กล่าวปฏิเสธว่า "ไม่รู้" เวลา 13.18 นาฬิกา ธิติสรรค์กล่าวว่า "กูเอามึงยันตายอะ มึงเลือกเอา มึงเอาไปไว้ไหน กูคุยกับมึงดี ๆ แล้วมึงพูดไม่รู้เรื่อง" และกล่าวเสริมอย่างรุนแรงว่า "ยัง ยังไม่ทำอะไรมึงเลย ถ้ากูทำจริงแล้วจะบอก กูให้โอกาสมึงครั้งสุดท้าย จะบอกดี ๆ หรือจะไม่บอก ของอยู่ที่ไหน กูถามมึงว่าของอยู่ที่ไหน" เวลา 13:21 นาฬิกา จิระพงศ์ไม่ตอบสนอง ธิติสรรค์จึงสั่งให้นำน้ำราดตัวจิระพงศ์ เวลา 13:22 นาฬิกา ธรณินทร์พยายามทำซีพีอาร์ เวลา 13:24 นาฬิกา ซีพีอาร์ไม่เป็นผล โดยมีผู้ร่วมเหตุการณ์: พันตำรวจเอก ธิติสรรค์ อุทธนผล, พันตำรวจตรี รวิโรจน์ ดิษทอง, ร้อยตำรวจโท ธรณินทร์ มาศีวรรณา, ร้อยตำรวจเอก ทรงยศ คล้ายนาค, นายดาบตำรวจ วิสุทธิ์ บุญเขียว, นายดาบตำรวจ ศุภากร นิ่มชื่น และสิบตำรวจตรี ปวีณ์กร คำมาเร็ว
การจับกุมและฆาตกรรม > หลังฆาตกรรม

ในวันเดียวกัน ประมาณเวลา 13.38 นาฬิกา เจ้าหน้าที่ตำรวจพาตัวจิระพงศ์ไปส่งโรงพยาบาลพริ้นซ์ ปากน้ำโพ โดยธิติสรรค์ให้ข้อมูลกับแผนกฉุกเฉินของโรงพยาบาลว่า ตำรวจวิ่งไล่จับกุมผู้ต้องหายาเสพติด นานประมาณ 10 นาที หลังจับกุมผู้ต้องหามีอาการวูบ หมดสติ ไม่หายใจ จึงนำตัวส่งโรงพยาบาล แพทย์พยายามทำซีพีอาร์จิระพงศ์ประมาณ 10 รอบ รวมเวลาประมาณ 20 นาที พบว่ามีชีพจรอีกครั้ง แพทย์ใช้สายยางสอดเข้าไปในกระเพาะปัสสาวะ เพื่อตรวจสารเสพติด ตามข้อมูลจากการกล่าวของธิติสรรค์ จากนั้น จึงนำจิระพงศ์ต่อโรงพยาบาลสวรรค์ประชารักษ์ ด้วยเหตุจิระพงศ์หยุดหายใจ เอกซเรย์พบปอดผิดปกติ ต้องอาศัยแพทย์เชี่ยวชาญ และเป็นผู้ต้องหาคดียาเสพติด ต้องให้โรงพยาบาลรัฐบาลดำเนินต่อ
วันที่ 6 สิงหาคม หนังสือรับรองการตายของจิระพงศ์บันทึกไว้ว่าจิระพงศ์เสียชีวิตเวลา 13.20 นาฬิกา ด้วยสันนิษฐานสาเหตุว่า "พิษจากสารแอมเฟตามีน" ชาวพลเมืองเครือข่ายตั้งข้อสังเกตว่า แพทย์โรงพยาบาลสวรรค์ประชารักษ์ อาจจะออกใบรับรองการตายเท็จ เพื่อช่วยเหลือธิติสรรค์และพวก ถือเป็นการขัดต่อจรรยาบรรณหรือไม่
การพิจารณาคดีและคำพิพากษา

วันที่ 8 มิถุนายน พ.ศ. 2565 ศาลอาญาคดีทุจริตและประพฤติมิชอบกลางได้อ่านคำพิพากษาศาลชั้นต้นให้ประหารชีวิตธิติสรรค์ อุทธนผล, รวิโรจน์ ดิษทอง, ทรงยศ คล้ายนาค, ธรณินทร์ มาศีวรรณา, วิสุทธิ์ บุญเขียว และปวีณ์กร คำมาเร็วในความผิดฐานเป็นเจ้าพนักงานร่วมกันปฏิบัติหรือละเว้นการปฏิบัติหน้าที่โดยมิชอบร่วมกันกระทำผิดตั้งแต่ 5 คนขึ้นไปข่มขืนใจผู้อื่นให้กระทำการใดหรือจำยอมต่อสิ่งใดโดยทำให้กลัวว่าจะเกิดอันตรายต่อชีวิตและร่วมกันฆ่าผู้อื่นโดยทารุณโหดร้าย ส่วนศุภากร นิ่มชื่นถูกตัดสินจำคุก 8 ปีในความผิดฐานเป็นเจ้าพนักงานร่วมกันปฏิบัติหรือละเว้นการปฏิบัติหน้าที่โดยมิชอบและข่มขืนใจผู้อื่น ซึ่งศุภากรไม่มีความผิดฐานฆ่าผู้อื่นโดยทารุณโหดร้าย แต่ภายหลังเกิดเหตุทั้งเจ็ดได้พยายามช่วยเหลือจิระพงศ์โดยการช่วยซีพีอาร์และรีบนำตัวจิระพงศ์ส่งโรงพยาบาลจนแพทย์ช่วยรักษาให้จิระพงศ์มีสัญญาณชีพและหัวใจกลับมาเต้นก่อนแต่ก็เสียชีวิตในเวลาต่อมา และรู้สึกความผิดโดยการช่วยจ่ายค่าปลงศพจิระพงศ์เป็นเงินจำนวณ 30,000 บาทและจ่ายเงินเยียวยาให้แก่พ่อและแม่ของจิระพงศ์คนละ 300,000 บาท จึงนับเป็นเหตุบรรเทาโทษ ทำให้ลดโทษให้หนึ่งในสามจึงลดโทษธิติสรรค์ อุทธนผล, รวิโรจน์ ดิษทอง, ทรงยศ คล้ายนาค, ธรณินทร์ มาศีวรรณา, วิสุทธิ์ บุญเขียว และปวีณ์กร คำมาเร็ว จากประหารชีวิตเป็นจำคุกตลอดชีวิต ส่วนศุภากร นิ่มชื่นลดโทษจากจำคุก 8 ปีเหลือจำคุก 5 ปี 4 เดือน
การอัตวินิบาตกรรมของธิติสรรค์

ต่อมาเมื่อวันที่ 8 มีนาคม พ.ศ. 2568 มีการรายงานว่าธิติสรรค์ อุทธนผล นักโทษในคดีการเสียชีวิตของจิระพงศ์ ธนะพัฒน์ กระทำอัตวินิบาตกรรมภายในเรือนจำกลางคลองเปรมเมื่อวันที่ 7 มีนาคม พ.ศ. 2568 เวลา 23:00 น. อย่างไรก็ตาม ภรรยาตั้งข้อสังเกตว่าอาจมีเงื่อนงำ
ศุภณัฏฐ์ เหมือนตา

| ข้อมูลส่วนตัว |
| --- | --- | --- | --- |
วันเกิด:  2 สิงหาคม พ.ศ. 2545 (22 ปี)
สถานที่เกิด:  อำเภอขุขันธ์ จังหวัดศรีสะเกษ ประเทศไทย
ส่วนสูง:  1.73 เมตร (5 ฟุต 8 นิ้ว)
ตำแหน่ง:  กองหน้า ปีกขวา/ซ้าย
ข้อมูลสโมสร
สโมสรปัจจุบัน:  บุรีรัมย์ ยูไนเต็ด
หมายเลข:  21
สโมสรเยาวชน
2557–2561:   บุรีรัมย์ ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2561– |   บุรีรัมย์ ยูไนเต็ด |  101 |  (24) |
| 2566–2567 |  →  เอาด์-เฮเฟอร์เลเลอเฟิน |  16 |  (1) |
ทีมชาติ‡
| 2560–2561 |   ไทย อายุไม่เกิน 16 ปี |  16 |  (19) |
| 2561–2564 |   ไทย อายุไม่เกิน 19 ปี |  9 |  (13) |
| 2562– |   ไทย อายุไม่เกิน 23 ปี |  11 |  (11) |
| 2562– |   ไทย |  32 |  (15) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 พฤศจิกายน 2567 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 10 กันยายน 2567
ศุภณัฏฐ์ เหมือนตา(ชื่อเล่น: แบงค์; เกิด 2 สิงหาคม พ.ศ. 2545) เป็นนักฟุตบอลชาวไทย ปัจจุบันเล่นในตำแหน่งกองหน้าให้แก่บุรีรัมย์ ยูไนเต็ด ในไทยลีก และทีมชาติไทย
ศุภณัฏฐ์ เป็นน้องชายของ สุภโชค สารชาติ ซึ่งเป็นนักฟุตบอลที่เล่นให้กับ บุรีรัมย์ ยูไนเต็ด เช่นเดียวกัน โดยสุภโชคลงเล่นในตำแหน่งกองกลางตัวรุก และเขายังมีน้องชายอีกคนชื่อ โชติกะ เหมือนตา ซึ่งเป็นนักฟุตบอลที่เล่นตำแหน่งกองหลังให้กับบุรีรัมย์ด้วยเช่นกัน ศุภณัฏฐ์ใช้นามสกุลของบิดา ในขณะที่สุภโชคใช้นามสกุลของมารดา
ศุภณัฏฐ์ มีชื่อเป็น 1 ใน 60 ผู้เล่นดาวรุ่งพุ่งเกินร้อยน่าจับตาจากทั่วโลก (Next Generation 2019) จากการคัดเลือกของ The Guardian สื่อดังในประเทศอังกฤษ
สโมสรอาชีพ > บุรีรัมย์ ยูในเต็ด > ฤดูกาล 2561

ศุภณัฏฐ์เป็นเจ้าของสถิติถึง 2 รายการ คือ นักเตะอายุน้อยที่สุดที่ได้ลงเล่นในไทยลีกด้วยวัยเพียง 15 ปี 8 เดือน 22 วันในนัดที่บุรีรัมย์ ยูไนเต็ด ชนะ นครราชสีมา มาสด้า เอฟซี 2–1 เมื่อวันที่ 26 เมษายน พ.ศ. 2561 และเป็นนักเตะอายุน้อยที่สุดที่ทำประตูในไทยลีกด้วยวัย 15 ปี 9 เดือน 25 วันในนัดที่บุรีรัมย์ ยูไนเต็ด เปิดบ้านเอาชนะ แอร์ฟอร์ซ เซ็นทรัล เอฟซี 5–0 เมื่อวันอาทิตย์ที่ 26 พฤษภาคม พ.ศ. 2561 ซึ่งสถิติทั้งสองเดิมเป็นของ เอกนิษฐ์ ปัญญา ผู้เล่นจาก เชียงราย ยูไนเต็ด
สโมสรอาชีพ > บุรีรัมย์ ยูในเต็ด > ฤดูกาล 2562

ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร ศุภณัฏฐ์ลงเล่นเป็นตัวสำรองในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 13 มีนาคม พ.ศ. 2562 ศุภณัฏฐ์ลงเล่นในเกมเอเอฟซีแชมเปียนส์ลีก กลุ่ม G นัดที่บุรีรัมย์เปิดบ้านเอาชนะช็อนบุกฮุนไดมอเตอส์ สโมสรจากเกาหลีใต้ ไปได้ 1–0 ทำให้เขากลายเป็นผู้เล่นอายุน้อยที่สุดของสโมสรและเป็นผู้เล่นอายุน้อยอันดับที่ 5 ที่ลงเล่นในการแข่งขันระดับทวีปนี้ ต่อมาในวันที่ 9 เมษายน พ.ศ. 2562 เอเอฟซีแชมเปียนส์ลีก กลุ่ม G ศุภณัฏฐ์ทำหนึ่งประตูในนัดที่บุรีรัมย์เปิดบ้านพ่ายแพ้ต่อเป่ย์จิงกั๋วอัน 1–3 ทำให้เขาเป็นผู้เล่นอายุน้อยที่สุดที่สามารถทำประตูในการแข่งขันระดับทวีปนี้ได้ ต่อมาในวันที่ 11 พฤษภาคม พ.ศ. 2562 ศุภณัฏฐ์ทำประตูแรกในลีกในนัดที่บุรีรัมย์เปิดบ้านเอาชนะนครราชสีมาไปได้ 2–0 ต่อมาในวันที่ 12 มิถุนายน พ.ศ. 2562 ศุภณัฏฐ์ทำประตูที่ 2 ในลีก ช่วยให้บุรีรัมย์เปิดบ้านเอาชนะพีทีที ระยอง ไปได้ 5–0 ต่อมาในวันที่ 22 มิถุนายน พ.ศ. 2562 ศุภณัฏฐ์ทำประตูที่ 3 ในลีก ช่วยให้บุรีรัมย์เปิดบ้านเอาชนะเชียงใหม่ไปได้ 4–0
ในวันที่ 27 กรกฎาคม พ.ศ. 2562 ศุภณัฏฐ์ทำสองประตูช่วยให้บุรีรัมย์บุกไปเอาชนะสมุทรปราการ ซิตี้ ที่สนามกกท. บางพลี 4–1 ต่อมาในวันที่ 4 สิงหาคม พ.ศ. 2562 ศุภณัฏฐ์ทำประตูที่ 6 ในลีกด้วยลูกโหม่ง เป็นประตูชัยทำให้บุรีรัมย์บุกไปเอาชนะพีทีที ระยอง ที่พีทีทีสเตเดียม 1–0 กลับขึ้นเป็นจ่าฝูงไทยลีกได้สำเร็จ ต่อมาในวันที่ 7 สิงหาคม พ.ศ. 2562 ช้าง เอฟเอคัพ รอบ 8 ทีมสุดท้าย บุรีรัมย์บุกไปตามตีเสมอตราด 2–2 ทั้งที่ถูกนำก่อน 0–2 ทำให้ต้องตัดสินด้วยการยิงลูกโทษ ซึ่งศุภณัฏฐ์เป็นผู้ยิงคนที่สาม และเขาก็ยิงเข้าไปได้ สุดท้าย บุรีรัมย์สามารถเอาชนะตราดในการยิงลูกโทษไปได้ 5–4 ผ่านเข้าสู่รอบรองชนะเลิศได้สำเร็จ ต่อมาในวันที่ 17 สิงหาคม พ.ศ. 2562 ศุภณัฏฐ์ทำประตูที่ 7 ในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 6–0 ต่อมาในวันที่ 14 กันยายน พ.ศ. 2562 ศุภณัฏฐ์ทำประตูที่ 8 ในลีก โดยเป็นประตูตีไข่แตก ในนัดที่ บุรีรัมย์ พ่ายแพ้ เมืองทอง ยูไนเต็ด ที่เอสซีจีสเตเดียม 1–3 ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ ศุภณัฏฐ์ เป็นคนยิงคนที่ 3 แต่เขายิงไปติดเซฟของ ณัฐพงษ์ ขจรมาลี ผู้รักษาประตูของประจวบ สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย
ในเดือนตุลาคม พ.ศ. 2562 ศุภณัฏฐ์ มีชื่อติด 1 ใน 60 ผู้เล่นดาวรุ่งน่าจับตามองประจำปี จัดอันดับโดยเดอะการ์เดียน ต่อมาในวันที่ 8 พฤศจิกายน พ.ศ. 2562 ศุภณัฏฐ์ได้รับรางวัลนักเตะดาวรุ่งยอดเยี่ยมแห่งอาเซียน ในงาน AFF Awards 2019 ต่อมาในเดือนธันวาคม พ.ศ. 2562 ศุภณัฏฐ์ มีชื่อติด 1 ใน 6 ผู้เล่นดาวรุ่งที่น่าจับตามองในเอเอฟซีแชมเปียนส์ลีก 2019
สโมสรอาชีพ > บุรีรัมย์ ยูในเต็ด > ฤดูกาล 2563–64

วันที่ 9 กันยายน พ.ศ. 2563 ในงานแถลงข่าว "สานพลังบอลไทยไปเลสเตอร์ซิตี" มีการเปิดเผยว่า ศุภณัฏฐ์ ร่วมกับเพื่อนร่วมทีมอีกสองคน ได้แก่ สุภโชค สารชาติ และศุภชัย ใจเด็ด จะได้ไปทดสอบฝีเท้ากับเลสเตอร์ซิตีในอังกฤษหลังจบฤดูกาล 2563–2564 (อย่างไรก็ตาม โครงการทดสอบฝีเท้านี้ได้เลื่อนไปเป็นหลังจบฤดูกาล 2564–65 เนื่องจากการระบาดทั่วของโควิด-19) ต่อมาในวันที่ 2 มีนาคม พ.ศ. 2564 ศุภณัฏฐ์ทำประตูแรกในไทยลีก ฤดูกาล 2563–64 ช่วยให้ทีมเปิดบ้านเอาชนะตราด 2–0 ต่อมาในวันที่ 10 มีนาคม พ.ศ. 2564 เขาทำประตูที่ 2 ในลีก ช่วยให้ทีมเปิดบ้านเอาชนะสุโขทัย 3–0
สโมสรอาชีพ > บุรีรัมย์ ยูในเต็ด > ฤดูกาล 2564–65

วันที่ 11 กันยายน พ.ศ. 2564 ศุภณัฏฐ์ทำประตูแรกในไทยลีก ฤดูกาล 2564–65 ช่วยให้บุรีรัมย์เปิดบ้านแซงเอาชนะโปลิศ เทโรในเกมลีกนัดที่สองไปได้ 3–1 ต่อมาในวันที่ 6 ตุลาคม เขาทำประตูที่สองในลีก ช่วยให้ทีมเอาชนะสมุทรปราการ ซิตี้ 2–1 ที่เขากระโดง สเตเดียม ต่อมาในวันที่ 16 มกราคม พ.ศ. 2565 ศุภณัฏฐ์ทำประตูที่ 3 ในลีก ช่วยให้ทีมบุกไปเอาชนะเชียงใหม่ ยูไนเต็ดที่สนามกีฬาสมโภชเชียงใหม่ 700 ปี 4–1 และในวันที่ 27 กุมภาพันธ์ เขาทำประตูที่ 4 ในลีก ช่วยให้ทีมบุกไปเอาชนะนครราชสีมา มาสด้าที่สนามกีฬาเฉลิมพระเกียรติ 80 พรรษา 3–0  ต่อมาในวันที่ 18 พฤษภาคม การแข่งขันช้าง เอฟเอคัพ 2564–65 รอบรองชนะเลิศ เขาทำประตูชัยช่วยให้ทีมเอาชนะสุพรรณบุรีที่สนามกลางชลบุรีสเตเดียม 3–2 ผ่านเข้าสู่รอบชิงชนะเลิศได้สำเร็จ และในวันที่ 29 พฤษภาคม การแข่งขันรีโว่ ลีกคัพ 2564–65 นัดชิงชนะเลิศ เขาทำประตูช่วยให้ทีมเอาชนะแชมป์เก่าอย่างพีที ประจวบที่บีจีสเตเดียมไปได้ 4–0 คว้าแชมป์รายการนี้เป็นสมัยที่ 6 และคว้าทริปเปิลแชมป์ภายในประเทศได้สำเร็จ
สโมสรอาชีพ > บุรีรัมย์ ยูในเต็ด > ฤดูกาล 2565–66

ก่อนเปิดฤดูกาล 2565–66 ศุภณัฏฐ์ได้เปลี่ยนไปใส่เสื้อหมายเลข 21 ต่อมาในวันที่ 27 สิงหาคม พ.ศ. 2565 ศุภณัฏฐ์ทำสองประตูแรกในการแข่งขันไทยลีก ฤดูกาล 2565–66 ช่วยให้ทีมบุกเอาชนะชลบุรีที่ชลบุรีสเตเดียม 3–2 ต่อมาในวันที่ 11 กันยายน เขาทำประตูที่ 3 ในลีกช่วยให้ทีมเปิดบ้านไล่ตามตีเสมอเมืองทอง ยูไนเต็ด 1–1 ต่อมาในวันที่ 30 ตุลาคม เขาทำประตูที่ 4 ในลีก เป็นประตูชัยช่วยให้ทีมเปิดบ้านเอาชนะทรูแบงค็อก ยูไนเต็ด 1–0 ต่อมาในวันที่ 5 พฤศจิกายน เขาทำประตูที่ 5 ในลีก ช่วยให้ทีมบุกเอาชนะลำปาง 3–0 ต่อมาในวันที่ 9 พฤศจิกายน เขาทำประตูที่ 6 ในลีก ช่วยให้ทีมเปิดบ้านเอาชนะลีโอ เชียงราย ยูไนเต็ด 4–1 และในวันที่ 30 พฤศจิกายน การแข่งขันช้าง เอฟเอคัพ 2565–66 รอบ 32 ทีมสุดท้าย เขาทำประตูช่วยให้ทีมเปิดบ้านเอาชนะนครปฐม ยูไนเต็ด 2–0 ผ่านเข้าสู่รอบ 16 ทีมสุดท้ายได้สำเร็จ
วันที่ 25 มกราคม พ.ศ. 2566 การแข่งขันรีโว่ คัพ 2565–66 รอบ 16 ทีมสุดท้าย เขาทำประตูช่วยให้ทีมบุกไปเอาชนะเมืองทอง ยูไนเต็ดที่ธันเดอร์โดมสเตเดียม 1–2 ผ่านเข้าสู่รอบก่อนรองชนะเลิศได้สำเร็จ ต่อมาในวันที่ 4 กุมภาพันธ์ เขาทำประตูที่ 7 ในลีก ช่วยให้ทีมบุกไปเอาชนะบีจี ปทุม ยูไนเต็ดที่บีจีสเตเดียม 2–0 นับเป็นการเอาชนะบีจี ปทุมครั้งแรกในรอบ 8 นัด นับตั้งแต่เดือนมิถุนายน พ.ศ. 2561 และในวันที่ 12 กุมภาพันธ์ เขาทำประตูที่ 8 ในลีก ช่วยให้ทีมบุกไปเสมอกับเมืองทอง ยูไนเต็ดที่ธันเดอร์โดมสเตเดียมแบบสนุก 4–4 ต่อมาวันที่ 22 กุมภาพันธ์ การแข่งขันรีโว่ คัพ รอบก่อนรองชนะเลิศ เขาทำประตูช่วยให้ทีมบุกไปเอาชนะทรูแบงค็อก ยูไนเต็ดที่ทรูสเตเดียม 3–0 ผ่านเข้าสู่รอบรองชนะเลิศได้สำเร็จ
วันที่ 19 เมษายน พ.ศ. 2566 การแข่งขันช้าง เอฟเอคัพ 2565–66 รอบรองชนะเลิศ ณ สนามกลาง ดรากอน โซลาร์ ปาร์คในจังหวัดราชบุรี ศุภณัฏฐ์ทำหนึ่งประตูช่วยให้ทีมเอาชนะการท่าเรือ 2–0 ผ่านเข้าสู่รอบชิงชนะเลิศได้สำเร็จ สัปดาห์ถัดมา การแข่งขันรีโว่ คัพ 2565–66 รอบรองชนะเลิศ ณ สนามกลาง ชลบุรี ยูทีเอ สเตเดียม ในจังหวัดชลบุรี เขาทำหนึ่งประตูช่วยให้ทีมเอาชนะรองแชมป์ฤดูกาลที่แล้วอย่างพีที ประจวบ 2–0 ผ่านเข้าสู่รอบชิงชนะเลิศได้สำเร็จ
สโมสรอาชีพ > บุรีรัมย์ ยูในเต็ด > เอาด์-เฮเฟอร์เลเลอเฟิน (ยืมตัว)

ในเดือนกันยายน 2566 ศุภณัฏฐ์ ได้ย้ายไปร่วมทีมเอาด์-เฮเฟอร์เลเลอเฟิน แบบยืมตัว หลังจากที่เจ้าตัวได้ไปร่วมฝึกซ้อมกับเลสเตอร์ ซิตี้ ทีมพันธมิตรของลูเวิน และมีโอกาสได้ลงทีมอุ่นเครื่องในนามของโอเอช ลูเวินพบกับเลสเตอร์ โดยเขาทำแอสซิสต์ได้ 1 ลูก หลังจากนั้น เนวิน ชิดชอบ ประธานสโมสรบุรีรัมย์ ยูไนเต็ด ได้ประกาศปล่อยตัวเขาให้ลูเวิน ยืมตัว 1 ฤดูกาล เพื่อสู้ศึกในลีกเบลเยี่ยม  โดยมีการเปิดตัวกับสโมสรอย่างเป็นทางการในวันที่ 13 กันยายน 2566
ทีมชาติไทย > รุ่นอายุไม่เกิน 19 ปี

ในวันที่ 4 พฤศจิกายน พ.ศ. 2562 การแข่งขันรอบคัดเลือกของฟุตบอลเอเชียเยาวชนอายุไม่เกิน 19 ปี 2020 นัดแรก ศุภณัฏฐ์ยิง 4 ประตู ช่วยให้ทีมชาติไทยเอาชนะบรูไนไปได้ 9–0 ต่อมาในนัดที่สอง วันที่ 6 พฤศจิกายน พ.ศ. 2562 ศุภณัฏฐ์ยิงคนเดียว 5 ประตู ช่วยให้ทีมชาติไทยเอาชนะหมู่เกาะนอร์เทิร์นมาเรียนาไปได้ 21–0
ทีมชาติไทย > รุ่นอายุไม่เกิน 23 ปี

ในการแข่งขันฟุตบอลเอเชียเยาวชนอายุไม่เกิน 23 ปี รอบคัดเลือก กลุ่ม K นัดที่สอง วันที่ 24 มีนาคม พ.ศ. 2562 ศุภณัฏฐ์ทำ 2 ประตูช่วยให้ทีมชาติไทยเอาชนะบรูไนไปได้ 8–0
ในการแข่งขันกีฬาฟุตบอลในซีเกมส์ 2019 รอบแบ่งกลุ่ม นัดที่ 2 วันที่ 28 พฤศจิกายน พ.ศ. 2562 ศุภณัฏฐ์ยิงหนึ่งประตูช่วยให้ทีมชาติไทยเอาชนะบรูไนไปได้ 7–0 ต่อมาในนัดที่ 3 วันที่ 1 ธันวาคม ศุภณัฏฐ์ยิงหนึ่งประตู และทำหนึ่งแอสซิสต์ ช่วยให้ทีมชาติไทยเอาชนะสิงคโปร์ไปได้ 3–0 ต่อมาในนัดที่ 4 วันที่ 3 ธันวาคม ศุภณัฏฐ์ยิง 2 ประตูในช่วงท้ายเกม ช่วยให้ทีมชาติไทยเอาชนะทีมชาติลาวไปได้ 2–0 และในนัดสุดท้าย วันที่ 5 ธันวาคม ทีมชาติไทยพบกับกับเวียดนาม โดยในนัดนี้ ทีมชาติไทยต้องชนะอย่างน้อย 2 ประตู จึงจะการันตีเข้ารอบตัดเชือก ศุภณัฏฐ์ยิงให้ทีมชาติไทยขึ้นนำ 2–0 แต่สุดท้ายก็ถูกเวียดนามตามตีเสมอ 2–2 ทำให้ทีมชาติไทยตกรอบแบ่งกลุ่มซีเกมส์เป็นครั้งแรกในรอบ 8 ปี
ในเดือนธันวาคม พ.ศ. 2562 ศุภณัฏฐ์ มีชื่อติด 23 คนสุดท้ายของทีมชาติไทยในการแข่งขันฟุตบอลเอเชียเยาวชนอายุไม่เกิน 23 ปี 2020 ที่ประเทศไทยจะเป็นเจ้าภาพ ต่อมาในการแข่งขันรอบแบ่งกลุ่ม กลุ่ม เอ นัดแรกที่ราชมังคลากีฬาสถาน วันที่ 8 มกราคม พ.ศ. 2563 ศุภณัฏฐ์ทำ 2 ประตู ช่วยให้ทีมชาติไทยเอาชนะบาห์เรนไปได้ 5–0  โดยในนัดนี้ศุภณัฏฐ์ทำสถิติเป็นนักเตะที่อายุน้อยที่สุดที่ยิงประตูได้ในการแข่งขันฟุตบอลชิงแชมป์เอเชีย รุ่นอายุไม่เกิน 23 ปี รอบสุดท้ายด้วยวัย 17 ปี 5 เดือน 6 วัน
ทีมชาติไทย > ชุดใหญ่

ในวันที่ 27 กันยายน พ.ศ. 2562 ศุภณัฏฐ์ มีชื่อติดทีมชาติไทยในยุคของ อากิระ นิชิโนะ เป็นครั้งแรก ในนัดกระชับมิตรที่จะพบกับ สาธารณรัฐคองโก และฟุตบอลโลก 2022 รอบคัดเลือก นัดที่ไทยจะเปิดบ้านพบกับ สหรัฐอาหรับเอมิเรตส์
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2561 | ไทยลีก | 9 | 2 | 2 | 0 | 1 | 0 | — | — | — | — | 12 | 2 |
| บุรีรัมย์ ยูไนเต็ด | 2562 | ไทยลีก | 23 | 8 | 4 | 0 | 5 | 0 | 5 | 1 | 1 | 0 | 38 | 9 |
| บุรีรัมย์ ยูไนเต็ด | 2563–64 | ไทยลีก | 16 | 2 | 2 | 0 | — | — | 2 | 0 | — | — | 20 | 2 |
| บุรีรัมย์ ยูไนเต็ด | 2564–65 | ไทยลีก | 23 | 4 | 5 | 1 | 5 | 1 | — | — | — | — | 33 | 6 |
| บุรีรัมย์ ยูไนเต็ด | 2565–66 | ไทยลีก | 30 | 8 | 4 | 2 | 5 | 3 | 0 | 0 | 1 | 0 | 40 | 13 |
| บุรีรัมย์ ยูไนเต็ด | 2567–68 | ไทยลีก | 6 | 6 | 0 | 0 | 0 | 0 | 2 | 1 | 0 | 0 | 8 | 7 |
| รวม | รวม | รวม | 109 | 31 | 17 | 3 | 16 | 4 | 9 | 2 | 2 | 0 | 151 | 39 |
1 2  ลงเล่นในไทยแลนด์แชมเปียนส์คัพ
สถิติอาชีพ > ทีมชาติชุดใหญ่

| ทีมชาติ | ปี | ลงเล่น | ประตู |
| --- | --- | --- | --- |
| ไทย | 2562– | 23 | 11 |
| ไทย | รวมทั้งหมด | 23 | 11 |
สถิติอาชีพ > ประตูในนามทีมชาติ > ชุดใหญ่

| # | วันที่ | สนาม | คู่แข่งขัน | ประตู | ผล | รายการแข่งขัน |
| --- | --- | --- | --- | --- | --- | --- |
| 1. | 29 พฤษภาคม 2565 | Khalid bin Mohammed Stadium, ชัรญะฮ์, สหรัฐอาหรับเอมิเรตส์ |  ทาจิกิสถาน | 1–0 | 2–2 | กระชับมิตร |
| 2. | 29 พฤษภาคม 2565 | Khalid bin Mohammed Stadium, ชัรญะฮ์, สหรัฐอาหรับเอมิเรตส์ |  ทาจิกิสถาน | 2–0 | 2–2 | กระชับมิตร |
| 3. | 7 มิถุนายน 2565 | Zabeel Stadium, ดูไบ, สหรัฐอาหรับเอมิเรตส์ |  สหรัฐอาหรับเอมิเรตส์ | 1–2 | 1–3 | ฟุตบอลโลก 2022 รอบคัดเลือก โซนเอเชีย |
| 4. | 25 มีนาคม 2566 | Maktoum bin Rashid Al Maktoum Stadium, ดูไบ, สหรัฐอาหรับเอมิเรตส์ |  ซีเรีย | 1–1 | 1–3 | กระชับมิตร |
| 5. | 21 พฤศจิกายน 2566 | สนามกีฬาแห่งชาติสิงคโปร์, กัลลัง, สิงค์โปร์ |  สิงคโปร์ | 2–1 | 3–1 | ฟุตบอลโลก 2026 รอบคัดเลือก โซนเอเชีย |
| 6. | 21 พฤศจิกายน 2566 | สนามกีฬาแห่งชาติสิงคโปร์, กัลลัง, สิงค์โปร์ |  สิงคโปร์ | 3–1 | 3–1 | ฟุตบอลโลก 2026 รอบคัดเลือก โซนเอเชีย |
| 7. | 21 มีนาคม 2567 | โซลเวิลด์คัปสเตเดียม, โซล, เกาหลีใต้ |  เกาหลีใต้ | 1–1 | 1–1 | ฟุตบอลโลก 2026 รอบคัดเลือก โซนเอเชีย |
| 8. | 11 มิถุนายน 2567 | ราชมังคลากีฬาสถาน, กรุงเทพมหานคร, ประเทศไทย |  สิงคโปร์ | 1–0 | 3–1 | ฟุตบอลโลก 2026 รอบคัดเลือก โซนเอเชีย |
| 9. | 10 กันยายน 2567 | สนามกีฬาแห่งชาติหมีดิ่ญ, ฮานอย, เวียดนาม |  เวียดนาม | 1–1 | 2–1 | อุ่นเครื่อง |
| 10. | 11 ตุลาคม 2567 | สนามกีฬาติณสูลานนท์, สงขลา, ประเทศไทย |  ฟิลิปปินส์ | 2–1 | 3–1 | ฟุตบอลชิงถ้วยพระราชทานคิงส์คัพ ครั้งที่ 50 |
| 11. | 11 ตุลาคม 2567 | สนามกีฬาติณสูลานนท์, สงขลา, ประเทศไทย |  ฟิลิปปินส์ | 3–1 | 3–1 | ฟุตบอลชิงถ้วยพระราชทานคิงส์คัพ ครั้งที่ 50 |
| 12. | 8 ธันวาคม 2567 | สนามกีฬาห่างเด๋ย, ฮานอย, เวียดนาม |  ติมอร์-เลสเต | 3–0 | 10–0 | ฟุตบอลชิงแชมป์แห่งชาติอาเซียน 2024 |
| 13. | 8 ธันวาคม 2567 | สนามกีฬาห่างเด๋ย, ฮานอย, เวียดนาม |  ติมอร์-เลสเต | 5–0 | 10–0 | ฟุตบอลชิงแชมป์แห่งชาติอาเซียน 2024 |
เกียรติประวัติ

ไทยลีก: 2561, 2564–65, 2565–66
ไทยเอฟเอคัพ: 2564–65
ไทยลีกคัพ: 2564–65, 2566–66
ไทยแลนด์แชมเปียนส์คัพ: 2562
1 ใน 60 ผู้เล่นดาวรุ่งน่าจับตาจากทั่วโลก (Next Generation 2019) จากการคัดเลือกของเดอะการ์เดียน
นักเตะดาวรุ่งยอดเยี่ยมแห่งอาเซียน: AFF Awards 2019
ผู้เล่นยอดเยี่ยมประจำเดือนของไทยลีก: กุมภาพันธ์ 2566
ประตูยอดเยี่ยมประจำเดือนของไทยลีก: กุมภาพันธ์ 2566
แหล่งข้อมูลอื่น

ข้อมูลของ ศุภณัฏฐ์ เหมือนตา ที่ ซ็อกเกอร์เวย์
| ด ค กรายชื่อนักกีฬาทีมชาติไทย – เอเชียนคัพ 2023 |
| --- | --- | --- |
|  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  |
เลอ็อนฮาร์ท อ็อยเลอร์

| เลอ็อนฮาร์ท อ็อยเลอร์ |
| --- | --- |
เลอ็อนฮาร์ท อ็อยเลอร์ วาดโดยเอ็มมานูเอล ฮันด์มันน์ (Emanuel Handmann) เมื่อ ค.ศ.1753
เกิด: 15 เมษายน ค.ศ. 1707(1707-04-15) บาเซิล สวิตเซอร์แลนด์
เสียชีวิต: 18 กันยายน ค.ศ. 1783(1783-09-18) (76 ปี) [OS: 7 กันยายน 1783] เซนต์ปีเตอส์เบิร์ก จักรวรรดิรัสเซีย
ศิษย์เก่า: มหาวิทยาลัยบาเซิล (MPhil)
อาชีพทางวิทยาศาสตร์
สาขา: คณิตศาสตร์และฟิสิกส์
วิทยานิพนธ์: Dissertatio physica de sono (วิทยานิพนธ์ทางฟิสิกส์ว่าด้วยเสียง) (1726)
อาจารย์ที่ปรึกษาในระดับปริญญาเอก: โยฮัน แบร์นุลลี
ลูกศิษย์ในระดับปริญญาเอก: โยฮัน เฮ็นเนิร์ท
ลูกศิษย์ที่มีชื่อเสียงอื่น ๆ: นิคโคลัส ฟูส สเตปัน รูมอฟสกี โฌแซ็ฟ-หลุยส์ ลากร็องฌ์ (ติดต่อกันผ่านจดหมาย) แอนเดิร์ส โยฮัน เล็กเซลล์
 
ลายมือชื่อ

เลอ็อนฮาร์ท อ็อยเลอร์ (Leonhard Euler, ภาษาเยอรมัน: [ˈleːɔnhaʁt ˈʔɔʏlɐ] ไฟล์:De-Leonhard Euler.ogg, ภาษาเยอรมันมาตรฐานสวิส: [ˈleɔnhard ˈɔʏlər]; 15 เมษายน ค.ศ. 1707 – 18 กันยายน ค.ศ. 1783) เป็นนักคณิตศาสตร์และนักฟิสิกส์ชาวสวิส ได้ชื่อว่าเป็นนักคณิตศาสตร์ที่ยิ่งใหญ่ที่สุดคนหนึ่งของโลก อ็อยเลอร์เป็นบุคคลแรกที่เริ่มใช้คำว่า "ฟังก์ชัน" ในแวดวงคณิตศาสตร์ (ตามคำนิยามของไลบ์นิทซ์ใน ค.ศ. 1694) ในการบรรยายถึงความสัมพันธ์ที่เกี่ยวข้องกับตัวแปร เช่น y = f(x) นอกจากนี้ เขายังเป็นคนแรกที่นำแคลคูลัสเข้าไปประยุกต์ในศาสตร์ฟิสิกส์
อ็อยเลอร์เกิดและโตในเมืองบาเซิล เขาเป็นเด็กที่มีความเป็นอัจฉริยะทางคณิตศาสตร์ เขาเป็นศาสตราจารย์สอนวิชาคณิตศาสตร์ที่เซนต์ปีเตอส์เบิร์ก และต่อมาก็สอนที่เบอร์ลิน และกลับไปอยู่ที่เซนต์ปีเตอส์เบิร์กจวบจนวาระสุดท้ายของชีวิต เขาเป็นนักคณิตศาสตร์มีผลงานมากมายที่สุดคนหนึ่ง ผลงานทั้งหมดของเขารวบรวมได้ถึง 75 เล่ม ผลงานเหล่านี้มีอิทธิพลอย่างมากต่อการพัฒนาของคณิตศาสตร์ในคริสต์ศตวรรษที่ 18 อ็อยเลอร์สูญเสียการมองเห็นและตาบอดสนิทตลอด 17 ปีสุดท้ายในชีวิตของเขา ถึงกระนั้น ในช่วงนี้เองที่เขาสามารถผลิตผลงานได้มากถึงครึ่งหนึ่งของผลงานทั้งหมดที่เขาผลิตขึ้นมา
ดาวเคราะห์น้อย 2002 อ็อยเลอร์ ตั้งชื่อเพื่อเป็นเกียรติแก่เขา
ผลงาน

อ็อยเลอร์มีผลงานในแทบทุกสาขาของวิชาคณิตศาสตร์ เช่น เรขาคณิต แคลคูลัส ตรีโกณมิติ พีชคณิต ทฤษฎีจำนวน เป็นต้น เช่นเดียวกับแวดวงฟิสิกส์ เช่น ผลงานเรื่องกลศาสตร์ความต่อเนื่อง ทฤษฎีการเคลื่อนที่ของดวงจันทร์ เป็นต้น อ็อยเลอร์ถือว่าเป็นบุคคลสำคัญคนหนึ่งในประวัติศาสตร์แห่งคณิตศาสตร์
อ็อยเลอร์ได้รับการตั้งเป็นชื่อของจำนวน 2 จำนวน อันได้แก่ จำนวนของอ็อยเลอร์ (e) ซึ่งมีค่าประมาณ 2.71828 และค่าคงตัวอ็อยเลอร์-มัสเกโรนี (γ) มีค่าประมาณ 0.57721
ผลงาน > สัญลักษณ์ทางคณิตศาสตร์

อ็อยเลอร์เสนอเครื่องหมายทางคณิตศาสตร์จำนวนมากผ่านผลงานตำราของเขาที่ได้รับการเผยแพร่ไปกว้างขวาง จนเป็นที่นิยมใช้กันอย่างแพร่หลาย ตัวอย่างที่เด่นชัดที่สุดคือ เขาเป็นผู้เสนอความคิดรวบยอดเรื่องฟังก์ชัน และใช้สัญลักษณ์ f(x) เป็นครั้งแรก ซึ่งมีความหมายว่า ฟังก์ชัน f ใด ๆ ที่ใช้เข้ากับตัวแปร (อาร์กิวเมนต์) x นอกจากนี้ อ็อยเลอร์ยังคิดค้นเครื่องหมายตรีโกณมิติที่ใช้กันอย่างแพร่หลายในปัจจุบัน ใช้อักษร e แทนฐานของลอการิทึมธรรมชาติ (ในปัจจุบัน e มีชื่อว่าจำนวนของอ็อยเลอร์) ใช้อักษรกรีก Σ (ซิกมา) แทนสัญกรณ์ผลรวมจากการบวกของเซตจำนวน และใช้อักษร i แทนหน่วยจินตภาพ เป็นต้น นอกจากนี้ อ็อยเลอร์ยังใช้อักษรกรีก π ที่แสดงถึงอัตราส่วนระหว่างเส้นรอบวงต่อเส้นผ่านศูนย์กลางของวงกลมใด ๆ ซึ่งเป็นผลให้เกิดความนิยมใช้กันอย่างแพร่หลาย แม้ว่าผู้ริเริ่มใช้สัญลักษณ์ π คนแรกคือ วิลเลียม โจนส์ นักคณิตศาสตร์ชาวเวลส์ก็ตาม
ผลงาน > คณิตวิเคราะห์

การพัฒนาแคลคูลัสกณิกนันต์เป็นหัวข้อวิจัยที่นักคณิตศาสตร์ในคริสต์ศตวรรษที่ 18 นิยมศึกษามากที่สุด รวมถึงตระกูลแบร์นุลลีซึ่งสนิทสนมกับตระกูลของอ็อยเลอร์ก็มีส่วนสำคัญในการพัฒนาแคลคูลัสในยุคแรกเริ่ม อิทธิพลของตระกูลแบร์นุลลีนี้เองที่ทำให้แคลคูลัสเป็นเป้าหมายสำคัญในงานของอ็อยเลอร์ ถึงแม้ว่าบทพิสูจน์บางข้อของอ็อยเลอร์จะไม่เป็นที่ยอมรับตามมาตรฐานความรัดกุมของคณิตศาสตร์ในปัจจุบัน เนื่องจากอ็อยเลอร์ใช้หลักการความเป็นนัยทั่วไปของพีชคณิต (generality of algebra) เป็นแกนหลักของการพิสูจน์ อย่างไรเสียแนวคิดของอ็อยเลอร์นำไปสู่การค้นพบใหม่จำนวนมากในคณิตวิเคราะห์
อ็อยเลอร์เป็นที่รู้จักจากการใช้อนุกรมกำลังของเขา เพื่อเขียนฟังก์ชันในรูปของผลบวกอนันต์ ความรู้ด้านอนุกรมกำลังของอ็อยเลอร์ทำให้เขาสามารถแก้ปัญหาบาเซิลได้สำเร็จในปีค.ศ. 1735 (เขาเสนอบทพิสูจน์ที่ละเอียดขึ้นในปีค.ศ. 1741)
อ็อยเลอร์เสนอค่าคงตัวต่อไปนี้
\gamma =\lim _{n\to \infty }\left(1+{\frac {1}{2}}+{\frac {1}{3}}+{\frac {1}{4}}+\dotsb +{\frac {1}{n}}-\ln(n)\right)\approx 0.5772
ซึ่งในปัจจุบันเราเรียกว่า ค่าคงตัวของอ็อยเลอร์ หรือ ค่าคงตัวอ็อยเลอร์-มัสเกโรนี นอกจากนี้อ็อยเลอร์ยังศึกษาค่าคงตัวนี้และความเกี่ยวข้องกับอนุกรมฮาร์มอนิก ฟังก์ชันแกมมา และค่าของฟังก์ชันซีตาของรีมันบางค่าอีกด้วย
ผลงาน > ทฤษฎีกราฟ

ในปี ค.ศ. 1735 อ็อยเลอร์ได้เสนอคำตอบของข้อปัญหาที่ปัจจุบันรู้จักกันในชื่อสะพานทั้งเจ็ดแห่งเมืองเคอนิชส์แบร์ค เคอนิชส์แบร์คเป็นเมืองในปรัสเซียซึ่งมีแม่น้ำเพรเกิลไหลผ่าน ทำให้เกิดเกาะขนาดใหญ่สองเกาะกลางแม่น้ำ มีสะพานเชื่อมเกาะและฝั่งทั้งหมดเจ็ดสะพาน ข้อปัญหาถามว่าเป็นไปได้หรือไม่ที่จะเดินจากจุดเริ่มต้นแล้วข้ามทุกสะพานเพียงครั้งเดียวเท่านั้น และสามารถกลับมาจุดเริ่มต้นได้ อ็อยเลอร์พิสูจน์ได้ว่าเป็นไปไม่ได้เพราะไม่มีวงจรอ็อยเลอร์ บทพิสูจน์ข้อปัญหาดังกล่าวถือว่าเป็นทฤษฎีบทแรกของทฤษฎีกราฟ
อ็อยเลอร์ยังค้นพบสูตร  V-E+F=2 ซึ่งเชื่อมโยงความสัมพันธ์ระหว่างจำนวนจุดยอด  V, จำนวนเส้นขอบ  E และจำนวนหน้า  F ของรูปทรงหลายเหลี่ยมนูน ซึ่งใช้ได้กับกราฟเชิงระนาบด้วย ค่าคงตัวในสมการดังกล่าว (ในที่นี้คือ 2) ปัจจุบันเรียกว่าค่าลักษณะเฉพาะอ็อยเลอร์ของกราฟ (หรือวัตถุทางคณิตศาสตร์อื่น ๆ) และสัมพันธ์กับจีนัสของวัตถุนั้น การศึกษาสมการนี้และผลขยายนัยทั่วไปของสมการดังกล่าว โดยเฉพาะอย่างยิ่งโดยโอกุสแต็ง-หลุยส์ โกชี และซีมง อ็องตวน ฌ็อง ลุยลีเย เป็นจุดเริ่มต้นของวิชาทอพอโลยี
ดูเพิ่ม

แผนภาพอ็อยเลอร์
ปริพันธ์อ็อยเลอร์
ข้อความคาดการณ์ของอ็อยเลอร์
สะพานทั้งเจ็ดแห่งเมืองเคอนิชส์แบร์ค